481/2019

Útdráttur

Kærður var úrskurður héraðsdóms þar sem hafnað var kröfu X um að lögreglu yrði gert að afhenda verjanda X afrit af nánar tilgreindum gögnum og veita honum aðstöðu til að kynna sér gögn . Kröfu X um að verjanda hans yrði v eitt aðstaða til að kynna sér gögn var vísað frá Landsrétti þar sem heimild brast til að kæra úrskurð þess efnis.

Að öðru leyti taldi Landsréttur kæru X ekki uppfylla skilyrði 2. mgr. 193. gr. laga nr. 88/2008 um meðferð sakamála. Var málinu því vísað frá Landsrétti .

Úrskurður Landsréttar

Landsréttardómararnir I-kvk-nf E-kvk-nf, K-kvk-nf S-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 28. júní 2019, sem barst réttinum ásamt kærumálsgögnum 1. júlí sama ár. Kærður er úrskurður Héraðsdóms Reykjavíkur 27. júní 2019 í málinu nr. R[…]/2019 þar sem hafnað var kröfum varnaraðila um að sóknaraðila yrði gert að afhenda verjanda varnaraðila afrit af tilgreindum gögnum og veita honum aðstöðu til að kynna sér gögn. Um kæruheimild er vísað til cliðar 1. mgr. 192. gr. laga nr. 88/2008 um meðferð sakamála.

2 Varnaraðili krefst þess að „hinn kærði úrskurður verði felldur úr gildi og fallist verði á afhendingu gagna og aðstöðu til að skoða önnur gögn“. Þá krefst hann kærumálskostnaðar.

3 Sóknaraðili krefst staðfestingar hins kærða úrskurðar.

Niðurstaða

4 Samkvæmt framangreindu lýtur kæra varnaraðila meðal annars að því að verjanda hans verði veitt aðstaða til að skoða,,önnur gögn“. Í 1. mgr. 192. gr. laga nr. 88/2008 eru tæmandi taldir þeir úrskurðir héraðsdómara sem sæta kæru til Landsréttar áður en aðal meðferð máls er hafin. Í c lið ákvæðisins er kveðið á um að úrskurðir héraðsdómara, sem varða synjun um að láta af hendi afrit af gögnum, verði kærðir til Landsréttar.

Hvorki í þeim staflið né í öðrum stafliðum máls greinarinnar er veitt heimild til að kæra úrskurði um að synja sakborningi eða verjanda hans um aðstöðu til að kynna sér gögn, sbr. dóma Hæstaréttar 2. desember 2015 í máli nr. 804/2015 og 6. júní 2017 í máli nr. 335/2017. Samkvæmt því brestur heimild til að kæra úrskurð þess efnis og verður þessari kröfu varnaraðila þegar af þeirri ástæðu vísað frá Landsrétti.

5 Með hinum kærða úrskurði var hafnað kröfu verjanda varnaraðila um að sér yrðu afhent afrit af gögnum sem tilgreind voru í þremur töluliðum.

6

Í 2. mgr. 193. gr. laga nr. 88/2008 er svo fyrir mælt að í skriflegri kæru til héraðsdómara skuli greint frá því hvaða úrskurður sé kærður, kröfu um breytingu á honum og ástæður sem kæran er reist á. Í kæru varnaraðila er ekki með fullnægjandi hætti gerð g rein fyrir því hvaða breytinga á hinum kærða úrskurði er krafist en dómkrafan vísar til afhendingar á óskilgreindum gögnum. Þá er ekki vikið að því hvaða málsástæðum varnaraðili byggi afhendingu gagnanna á en eins og að framan er rakið eru gögn tilgreind í þremur töluliðum í úrskurði héraðsdóms.

Því eru slíkir annmarkar á kæru varnaraðila varðandi afhendingu gagna að vísa verður málinu hvað þá kröfu varðar frá Landsrétti.

7

Samkvæmt framangreindu er máli þessu vísað frá Landsrétti.

8

Ekki er fallist á kröfu varnaraðila um kærumálskostnað, sbr. 3. mgr. 237. gr. laga nr.

88/2008.

Úrskurðarorð:

Máli þessu er vísað frá Landsrétti.